Pous verbreek stilte oor Vatikaan-skandaal | Nuus24
Pous onbevrees oor resultate van skandaal - vatikaan
Pous se huiskneg beloof om met ondersoek te help
Vatikaan-stad – Pous Benedictus XVI het Woensdag sy stilte vir die eerste keer verbreek oor die uitgelekte dokumente en gesê hy is bedroef deur die verraad, maar dankbaar aan diegene wat getrou en in die stilte werk wat hom sy werk help doen. Benedictus het vir die eerste keer direk oor die skandaal kommentaar gelewer. Hy het gal gebraak oor sommige mediaberigte oor die skandaal en gesê die "oordrewe" en "ongegronde" gerugte het 'n valse beeld van die Heilige Stoel geskep. Die pous se persoonlike huiskneg, Paolo Gabriele, is verlede week gearresteer nadat ondersoekbeamptes van die Vatikaan vertroulike dokumente in sy woonstel in die Vatikaan-stad gevind het. Hy is steeds in aanhouding en het belowe om sy volle samewerking te gee.Baie min mense dink Gabriele het alleen gewerk, en sy belofte om sy samewerking met die ondersoek te gee, het spekulasie laat ontstaan dat ander dalk binnekort gearresteer mag word. – Volg Nuus24 op Twitter.
Lees meer oor: benedict xvi | skandale VOLGENDE OP NUUS24X